ผมเบื่อมากๆเลยครับไม่ว่าจะทำอะไรก็เบื่อชีวิตไม่มีสีสันเลยครับพอหาเรื่องที่จะทำได้ก็ไม่อยากทำกินอะไรก็ไม่ค่อยลงวัน1กินอาหารแค่1มื้อ
สวัสดีค่ะ อาการเบื่อ ทำอะไรที่เคยทำแล้วชอบก็ไม่สนุก อาจเป็นสัญญาณเบื้องต้นของโรคซึมเศร้าได้ การวินิจฉัยอื่นๆเช่นเป็นการเบื่ออาหารจากสาเหตุทางกายเช่น วัณโรค ทางเดินอาาหารอักเสบ มะเร็ง แต่ไม่ควรมีอารมณ์เบื่อร่วมด้วยโรคซึมเศร้าคือการที่มี ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ เป็นติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมแนะนำพบจิตแพทย์เพื่อประเมินสภาพจิตเบื้องต้นหากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์